LĒMUMA PROJEKTS

2024.gada \_\_.augustā Lēmums Nr. \_\_\_\_

**Par nekustamā īpašuma Viršu ielā 47-33, Daugavpilī, nodošanu**

**bezatlīdzības lietošanā sabiedrībai ar ierobežotu atbildību „Daugavpils bērnu veselības centrs”**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, trešo, trešo prim, ceturto un sesto daļu,

ņemot vērā Daugavpils valstspilsētas pašvaldības un SIA „Daugavpils bērnu veselības centrs” ieceri atvērt feldšerpunktu Križu apkaimē,

ievērojot 2023.gada 26.septembrī noslēgto Deleģēšanas līgumu starp Daugavpils valstspilsētas pašvaldību un SIA „Daugavpils bērnu veselības centrs”, saskaņā ar kuru kapitālsabiedrībai laika periodā līdz 2033.gada 26.septembrim ir uzticēts sniegt primārās un sekundārās veselības aprūpes pakalpojumus Daugavpils valstspilsētas iedzīvotājiem,

ņemot vērā Daugavpils valstspilsētas pašvaldības domes Īpašuma un mājokļu komitejas 2024.gada \_\_.\_\_\_\_\_\_\_\_\_ sēdes atzinumu, Pilsētas saimniecības un attīstības komitejas 2024.gada \_\_.\_\_\_\_\_\_\_\_\_ sēdes atzinumu un Finanšu komitejas 2024.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Nodot bezatlīdzības lietošanā sabiedrībai ar ierobežotu atbildību „Daugavpils bērnu veselības centrs”, reģistrācijas Nr.41503021397, juridiskā adrese 18. novembra ielā 19, Daugavpilī, LV-5401, turpmāk – Kapitālsabiedrība, Pašvaldības nekustamo īpašumu – dzīvokli Nr.33, Viršu ielā 47, Daugavpilī, 55.8 m2 platībā, kas sastāv no būves domājamās daļas (būves kadastra apzīmējums 44740010515001) un zemes domājamās daļas (zemes kadastra apzīmējums 44740010711), kopā 558/23199 domājamās daļas, turpmāk – Īpašums.
2. Īpašuma bilances vērtība uz 2024.gada 31.augustu sastāda EUR 97463.31 (deviņdesmit septiņi tūkstoši četri simti sešdesmit trīs *euro* trīsdesmit viens *cents*).
3. Īpašums tiek nodots bezatlīdzības lietošanā līdz 2033.gada 26.septembrim.
4. Īpašuma bezatlīdzības lietošanas mērķis – deleģēto pārvaldes uzdevumu - primārās un sekundārās veselības aprūpes pakalpojumu sniegšana Daugavpils valstspilsētas iedzīvotājiem – izpildīšana, izveidojot feldšerpunktu Križu apkaimē.
5. Īpašums ir izremontēts un gatavs izmantošanai.
6. Īpašuma nodošanas nepieciešamība ir saistīta ar nepietiekamu telpu piedāvājumu Križu apkaimē, kas ir atbilstoši labiekārtotas un varētu būt izmantotas veselības aprūpes pakalpojumu sniegšanai. Īpašuma nodošanas lietderīgums tiek pamatots ar Kapitālsabiedrības kā ārstniecības iestādes un veselības aprūpes pakalpojumu sniedzēja ilgstošu pieredzi, pieejamo materiāli tehnisko bāzi un nodarbināto kvalifikāciju, kas ļauj maksimāli efektīvi sniegt primārās un sekundārās veselības aprūpes pakalpojumus.
7. Kapitālsabiedrība ir tiesīga izmantot bezatlīdzības lietošanā nodoto Īpašumu tikai šā lēmuma 4.punktā paredzētajam mērķim, lietot Īpašumu tādā veidā, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.
8. Kapitālsabiedrībai ir pienākums nekavējoties nodot bezatlīdzības lietošanā nodoto Īpašumu Pašvaldībai, ja:
	1. tiek izbeigts līgums par Īpašuma nodošanu bezatlīdzības lietošanā pirms šā lēmuma 3.punktā noteiktā termiņa vai iestājies šis termiņš;
	2. tiek izbeigts 2023.gada 26.septembra Deleģēšanas līgums, kas ir noslēgts starp Pašvaldību un Kapitālsabiedrību, pirms šā lēmuma 3.punktā noteiktā termiņā;
	3. Kapitālsabiedrībai ir uzsākts maksātnespējas vai likvidācijas process;
	4. Īpašums tiek izmantots pretēji nodošanas bezatlīdzības lietošanā mērķim.
9. Uzdot Pašvaldības iestādes „Daugavpils pašvaldības centrālā pārvalde” Īpašuma pārvaldīšanas departamentam sagatavot līguma projektu par Īpašuma nodošanu bezatlīdzības lietošanā Kapitālsabiedrībai un organizēt līguma parakstīšanu.

Daugavpils valstspilsētas pašvaldības domes priekšsēdētājs A.Elksniņš